Kreditvertrag
Material: papyrus
Place: Arsinoites
Categories: Vertrag
Kredit
Geld
ὑπατείας τῶν δεσποτῶν ἡμῶν Κωνσταντίνου 
Σεβαστοῦ τὸ ζ καὶ Κωσταντίου τοῦ ἀνδριοτάτου 
Καίσαρος τὸ α  Θὼθ ι ἐν Ἀρσινοίτῃ 
ὁμολογεῖ Αὐρήλιος Πεμὲς Πατᾶ μ Τανουφίου 
ἀπὸ κώμης Καρανίδος τοῦ αὐτοῦ νομοῦ ἐτῶν με οὐλὴ 
ἀντικνημίῳ δεξιῷ ἔχειν παρʼ Ἀντωνίου Σαραπάμ
μωνος πρυτανεύσαντος βουλευτοῦ τῆς αὐτῆς πόλεως 
ἀργυρίου κεφαλαίου Σεβαστ[ῶν] νομίσματος τάλαντα 
τεσσεράκοντα ἓξ καὶ δραχμὰς τε[τρ]ακισχιλίας,  
 μϛ  Δ, 
χρῆσιν εἰς μῆνας ὀκτὼ  ἄνευ [τό]κου· ἃπερ ἀργύρ[ι]α 
ἐπάναγκον ἀποδώσι ὁ ὁμολ[ο]γῶν Πεμὲς τῷ Σαραπάμ
μωνι τῇ ἐνάτῃ τοῦ Παχ[ὼ]ν μ[ηνὸ]ς τῆς ἐσομέν[ης ][ὑ]πατίας· 
ἐὰν δὲ τῆς προθεσμίας ἐνστάσ[ης τὴ]ν ἀπόδοσιν μ[ὴ] 
ποιήσηται ὁ ὁμολογῶν ἐξακολ[ου]θῖν αὐτῷ τὸν τού
τοις ὁρισθέντα τόκον καὶ ἐπὶ τῆ[ς] ἀπαιτήσεως 
γινομένης τῷ Σαραπάμμωνι [τὴ]ν πρᾶξιν ἔκ τε τοῦ 
ὁμολογοῦντος Πεμὲ καὶ ἐκ τῶν [ὑ]παρχόντων αὐ[τ]οῦ 
πάντων καθάπερ ἐκ δίκης, καὶ ἐπ[ερ]ω ὡμολόγησα. 
 Αὐρήλιος Πεμὲς Πατᾶ ὁμολογ[ῶ] ἔχ[ειν] καὶ ὀφίλειν τὰ τοῦ ἀργυρί[ο]υ 
τάλαντα τεσσεράκοντα ἓξ καὶ δραχμ[ὰ]ς τετρακισχειλίας, ἃ καὶ ἀπὸ
δώσω τῇ προθεσμίᾳ ἄνευ τόκου. ἐὰν δὲ μὴ ἀποδῶ, χορηγήσω 
τοῦ πλίονος χρόνου τὸν τόκον ὡς πρόκειται. Αὐρ Νεῖλος Ἥρωνος ἔγραψα 
ὑπὲρ αὐτοῦ ἀγραμμάτου.
χι Πεμὲ Πατᾶ ἀπὸ Καρανίδος κεφαλαίου  λε τόκου μηνῶν η  ια  Δ. 
ἀπόδοσις Παχὼν θ.